b'\n_START_ARTICLE_\nKoliko si moja\n_START_SECTION_\nVsebina\n_START_PARAGRAPH_\nBralcu je zgodba predstavljena skozi o\xc4\x8di glavnega protagonista, Toma Veisa, ki se mu \xc5\xbeivljenje povsem spremeni, ko mu punca Anja pove, da je nose\xc4\x8da z drugim mo\xc5\xa1kim. Tomo njuno zvezo hitro kon\xc4\x8da in se iz Ljubljane preseli v svoj rojstni kraj Ter v Zgornjo Savinjsko dolino. S spremembo okolja si \xc5\xbeeli urediti \xc5\xbeivljenje, vendar se kmalu pojavijo te\xc5\xbeave z njegovo materjo, Fehrijo Veis, ter bli\xc5\xbenjim sosedom Juvanom, s katerim se spusti v boj za lastni\xc5\xa1tvo nad dolo\xc4\x8deno zaplato zemlje. Ker pa to seveda \xc5\xa1e ni dovolj te\xc5\xbeav za tega \xc5\xa1tiridesetletnika, se v celotni zgodbi \xc5\xa1e vedno pojavljajo nere\xc5\xa1ene zadeve z Anjo. Tomo, kot filmski producent, pa v vsej tej zmedi posku\xc5\xa1a tudi ustvarjati, zato razi\xc5\xa1\xc4\x8de doma\xc4\x8de podstre\xc5\xa1je, kjer najde stara pisma, ki mu prinesejo veliko zanimivih informacij o njegovih predniki ter sova\xc5\xa1\xc4\x8danih._NEWLINE_Avtor zgodbo opisuje v sodobnem \xc4\x8dasu z zelo zanimivimi zapleti. Tomo se vidi kot sredi\xc2\xa0\xc2\xbbabsurdne tragi\xc4\x8dne zgodbe, kjer tip sredi zapletenih, zgodovinsko zahtevnih okoli\xc5\xa1\xc4\x8din pravzaprav najebe po naklju\xc4\x8dju\xc2\xab. Zaradi tega so njegovi monologi na dolo\xc4\x8den na\xc4\x8din tudi cini\xc4\x8dni ter posledi\xc4\x8dno sme\xc5\xa1ni._NEWLINE_Zanimivo je, da roman opisujejo kot prozo, literarno \xc5\xa1tudijo, dru\xc5\xbebeni roman in dru\xc5\xbebenokriti\xc4\x8dni roman. Pravtako pa se zasledi tudi izraz romaneskna zgodba.\n_START_SECTION_\nZbirka\n_START_PARAGRAPH_\nKnji\xc5\xbena zbirka Beletrina.\n_START_SECTION_\nOcene in nagrade\n_START_PARAGRAPH_\nZa to delo je avtor dobil Kersnikovo nagrado 2012.'